Jonas Pangonis

Jonas Pangonis (g. 1950 m. lapkričio 26 d.) – Lietuvos ūkio, politinis bei visuomenės veikėjas.

 Biografija 

1968–1973 m. studijavo Lietuvos žemės ūkio akademijos Ekonomikos fakultete.

1973–1976 m. Jonavos ir Alytaus rajono ūkių ekonomistas, 1976–1981 m. LKJS Alytaus miesto komiteto pirmasis sekretorius. 1981–1989 m. Luksnėnų sodininkystės ūkio direktorius, 1989–1990 m. Lietuvos vaisių, daržovių ir gėlių bendrovės generalinis direktorius.

1990–1992 m. Lietuvos Respublikos Aukščiausiosios Tarybos deputatas, Nepriklausomos valstybės atkūrimo akto signataras, Biudžeto komisijos pirmininko pavaduotojas. 1992–1996 m. LR Seimo narys, išrinktas Dzūkijos vienmandatėje apygardoje. 1997–1998 m. banko „Snoras“ Alytaus filialo direktorius, 1999 m. UADB „Industrijos garantas“ Alytaus skyriaus vadovas. 2001–2007 m. Kauno teritorinės muitinės viršininkas, 2007–2016 m. Vilniaus teritorinės muitinės viršininkas.

2002–2003 m. Alytaus miesto savivaldybės tarybos narys.

1989–1990 m. aktyviai dalyvavo Sąjūdžio veikloje, LPS Alytaus miesto iniciatyvinės grupės, tarybos narys. 1990–1995 m. Lietuvos demokratinės darbo partijos (LDDP) narys, 1995 m. Lietuvos socialdemokratų partijos (LSDP) narys, vėliau vėl dalyvavo rinkimuose LDDP sąraše, nuo 2018 m. vėl LSDP narys.

1971–1975 m. Sporto draugijos „Nemunas“ tinklinio rinktinės narys, šachmatų kandidatas į meistrus, tinklinio teisėjas. Rotary klubo narys. Žmona Danutė, vaikai Edas, Dovilė, Paulius.

Šaltiniai

Kategorija:Alytaus politikai
Kategorija:Kovo 11 akto signatarai
Kategorija:Lietuvos sporto teisėjai
Kategorija:Lietuvos muitininkai